#  Anexa nr. 14

la Regulamentul privind deșeurile

de echipamente electrice și electronice

**MODALITATEA DE APLICARE**

**a marcajului specific aplicat pe EEE introduse pe piață**

**după data de 31 decembrie 2018**

**1.** EEE introduse pe piață după data de 31 decembrie 2018 vor avea aplicate un marcaj conform modelului prevăzut la anexa nr. 13 la Regulament.

**2.** În cazul în care datorită dimensiunilor echipamentului sau modului de funcționare a acestuia aplicarea marcajului pe echipament nu este posibilă, marcajul trebuie aplicat pe ambalaj, pe instrucțiunile de utilizare sau pe o etichetă separată atașată EEE.

**3.** Orice producător care introduce pe piață EEE după data de 31 decembrie 2018 va identifica prin aplicarea unei etichete avînd un marcaj care va conține numele firmei, numărul de înregistrare (IDNO) al persoanei juridice, sau orice informație de identificare a producătorului, fără a se confunda cu alt marcaj similar, aplicat anterior datei respective.

**4.** Definiția producătorului în sensul prezentei anexe este cea prevăzută la pct. 7 din Regulament.

**5.** Absența marcajelor și a etichetelor constituie contravenție și se sancționează conform prevederilor pct. 127 din Regulament.